



 
PASLAUGŲ PIRKIMO-PARDAVIMO SUTARTIES SPECIALIOSIOS SĄLYGOS

	2. ATSAKINGI ASMENYS

	2.1. Pirkėjo kontaktiniai asmenys, atsakingi už Sutarties vykdymą, Paslaugų priėmimą
	(nurodyti padalinį / skyrių, pareigas, vardą, pavardę, tel., el. paštą)

	2.2. Tiekėjo kontaktiniai asmenys, atsakingi už Sutarties vykdymą
	(nurodyti padalinį / skyrių, pareigas, vardą, pavardę, tel., el. paštą)

	3. SUTARTIES DALYKAS

	3.1. Sutarties dalykas 
	Tiekėjas įsipareigoja Sutartyje numatytomis sąlygomis suteikti Pirkėjui Paslaugas Darbo užmokesčio ir personalo administravimo informacinės sistemos (DUPAIS) kūrimo ir diegimo, garantinės priežiūros ir vystymo (papildomas) paslaugas (toliau – Paslaugos).
Išsamus Paslaugų aprašymas ir kiti reikalavimai teikiamoms Paslaugoms nustatyti Sutarties priede „Techninė specifikacija“ ir Sutarties priede „Paslaugų kiekis, kaina, įkainiai“.

	3.2. Pirkimo numeris
	

	3.3. Informacija apie Europos Sąjungos lėšomis finansuojamą projektą arba kitą projektą
	Projekto „Pažangios viešojo sektoriaus žmogiškųjų išteklių valdymo sistemos sukūrimas ir įdiegimas“ poveiklė: „Įdiegti ir pateikti naudojimui centralizuotą darbo užmokesčio apskaičiavimo ir išmokėjimo procesų sprendimą“. Projekto kodas 11-004-P-0001

	4. PASLAUGŲ SUTEIKIMO TERMINAI IR PASLAUGŲ PERDAVIMO – PRIĖMIMO TVARKA

	4.1. Paslaugų suteikimo terminas




	Paslaugų teikėjas per Sutarties priede „Techninė specifikacija“ nurodytus terminus ir suderintą Projekto vykdymo reglamentą įsipareigoja suteikti Sutarties priedo „Paslaugų kiekis, kaina, įkainiai“ 1.1 punkte nurodytas Paslaugas.

Sutarties priedo „Paslaugų kiekis, kaina, įkainiai“ 1.2, 1.3 ir 2 punktuose nurodytos Paslaugos teikiamos pagal poreikį pagal atskirus Pirkėjo Užsakymus pagal Sutarties priede „Techninė specifikacija“ nustatytus reikalavimus ir terminus. 

	4.2. Paslaugų / jų dalies / etapo / periodo suteikimo termino pratęsimas
	Tiekėjas turi teisę į Paslaugų, Paslaugų etapų ar prieaugių suteikimo termino pratęsimą, tačiau tik tuo atveju, jei atsiranda įrodymais pagrįstų kliūčių ar trukdymų, kurių atsiradimui Tiekėjas neturi įtakos ir už kuriuos jis neatsako ir kurie sukelti ir priskirtini tretiesiems asmenims, ar kitų aplinkybių, kurių Tiekėjas negalėjo iš anksto numatyti (pvz. įsigaliojus ar pasikeitus teisės aktui, turinčiam įtakos šios Sutarties vykdymui; vėluojant priimti sprendimus iš Pirkėjo ar jo steigėjo pusės; trečiųjų šalių veiksmai/neveikimas priimant sprendimus, tiesiogiai susijusius su DUPA IS kūrimu, diegimu ar kitais susijusiais klausimais; ir kt). Aplinkybės, kuriomis grindžiama būtinybė pratęsti Paslaugų suteikimo terminą, jokiu būdu negali priklausyti nuo Tiekėjo. Kiekvienu tokiu atveju, Tiekėjas raštu nedelsdamas, bet ne vėliau kaip per 5 darbo dienas, apie tai praneša Pirkėjui, pateikdamas minėtų aplinkybių egzistavimo įrodymus. Nurodytas aplinkybes vertina Pirkėjas. Pirkėjui sutikus, Paslaugų suteikimo terminas gali būti pratęsiamas tik minėtų aplinkybių egzistavimo laikotarpiui, bet ne ilgiau nei 6 mėnesių laikotarpiui.
Jeigu nesibaigus termino pratęsimo laikotarpiui paaiškėja, kad aplinkybės neišnyko ar atsirado kitų aukščiau minimų aplinkybių, Tiekėjui pateikus pagrindimą, terminas gali būti pratęstas. Pratęsimų skaičius nėra ribojamas, tačiau bendras Paslaugų suteikimo terminas su pratęsimu (-ais) negali viršyti Sutarties galiojimo termino.
Vieno DUPA IS sukūrimo etapo/prieaugio termino pratęsimas automatiškai nereiškia kitos (-ų) DUPA IS etapo (-ų)/prieaugio (-ių), einančio (-čių) po to etapo/prieaugio, kurio terminas buvo pratęstas, termino pratęsimo. Jei Tiekėjas prašo pratęsti kito (-ų) etapo (-ų)/priaugio (-ių), einančio (-čių) po to etapo/priaugio, kurio terminas buvo pratęstas, terminą, sprendimą dėl termino pratęsimo ir konkretaus pratęsimo laikotarpio, priima Pirkėjas, įvertinęs etapo/prieaugio, kurio terminas buvo pratęstas, tiesioginę įtaką kito (-ų) etapo (-ų)/prieaugio (-ių) atlikimui.

	4.3. Užsakymų teikimo tvarka
	Užsakymų teikimo tvarka taikoma Paslaugoms, nurodytoms „Paslaugų kiekis, kaina, įkainiai“ lentelės 1.2, 1.3 ir 2 punktuose. 
Užsakymai Paslaugoms, nurodytoms „Paslaugų kiekis, kaina, įkainiai“ lentelės 1.2, 1.3 punktuose, teikiami raštu šalių nurodytais kontaktais ir gali būti pateikti ne vėliau kaip per 6 mėn. nuo Sutarties įsigaliojimo dienos.
[bookmark: _GoBack]Paslaugoms, nurodytoms „Paslaugų kiekis, kaina, įkainiai“ lentelės 2 punkte, užsakymų tvarka nustatyta Sutarties priede „Techninė specifikacija“. 

	4.4. Dėl Paslaugų suteikimo apimties
	Netaikoma

	4.5. Pateikiami dokumentai 
	Pateikiami dokumentai nurodyti Sutarties priede „Techninė specifikacija“. Tiekėjui nepateikus nurodytų dokumentų, laikoma, kad Paslaugos neatitinka Sutartyje nustatytų reikalavimų.

	5. SUTARTIES KAINA IR ATSISKAITYMO TVARKA

	5.1. Sutarčiai taikomas kainos apskaičiavimo būdas
	Mišri kainodara:
a) Fiksuota Paslaugų kaina taikoma Sutarties priede „Paslaugų kiekis, kaina ir įkainiai“ lentelės 1.1. punkte nurodytoms Paslaugoms;
b) Fiksuotas Paslaugų įkainis taikomas Sutarties priede „Paslaugų kiekis, įkainiai“ lentelės 1.2, 1.3 ir 2 punktuose nurodytoms Paslaugoms. 

	5.2. Pradinės Sutarties vertė ir Sutarties kaina, kai taikoma mišri kainodara

	Pradinės Sutarties vertė yra (nurodyti sumą skaičiais) Eur be PVM.
PVM sudaro (nurodyti sumą skaičiais) Eur.
Sutarties kaina yra (nurodyti sumą skaičiais) Eur su PVM.

Šioje Sutartyje Pradinės Sutarties vertė yra lygi Tiekėjo pasiūlymo kainai be PVM, apskaičiuotai sudauginus maksimalų Paslaugų kiekį iš Tiekėjo pasiūlyto įkainio be PVM. Pirkėjas perka Paslaugas pagal poreikį Sutartyje arba jos priede „Paslaugų kiekis, kaina ir įkainiai“  nurodyta kaina ir įkainiais, neviršijant jame nurodyto Paslaugų maksimalaus kiekio. Pirkėjas neįsipareigoja nupirkti viso nurodyto maksimalaus Paslaugų kiekio ar bet kokios dalies, išskyrus Sutarties priede „Paslaugų kiekis, kaina ir įkainiai“ lentelės 1.1. punkte nurodytas Paslaugas.

	5.3. Sutarties kainos / įkainių perskaičiavimas taikant peržiūros taisykles

	Sutarties kaina / įkainiai bus perskaičiuojami:
5.3.1. dėl PVM tarifo pasikeitimo;
5.3.2. Sutarties priede „Kainos ir įkainių perskaičiavimo sąlygos“ nustatyta tvarka.

	5.3.1. Sutarties kainos / įkainių peržiūra dėl PVM tarifo pasikeitimo
	Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo teikiamų Paslaugų Sutartyje nurodytai kainai / įkainiams, Sutarties kaina / įkainiai perskaičiuojami nekeičiant Paslaugų kainos / įkainio be PVM. 

Perskaičiuota Sutarties kaina / Paslaugų įkainiai įforminami Susitarimu ir turi būti taikomi nuo naujo PVM įvedimo datos (nepriklausomai nuo to, kada pasirašytas Susitarimas).

	5.3.2. Sutarties kainos / įkainių peržiūra dėl kitų mokesčių, lemiančių Paslaugų kainos / įkainių pokytį, pasikeitimo
	Netaikoma 

	5.3.3. Sutarties kainos / įkainių peržiūra dėl kainų lygio pokyčio
	Sutarties priede „Kainos ir įkainių perskaičiavimo sąlygos“ nustatyta tvarka

	5.4. Sutarties kainos / įkainių apskaičiavimas taikant kiekio (apimties) keitimo taisykles
	Netaikoma


	5.5. Atsiskaitymo su Tiekėju terminas ir tvarka
	5.5.1. Pirkėjas atsiskaito su Tiekėju ne vėliau kaip per 30 dienų nuo Sąskaitos gavimo dienos. Kadangi apmokėjimas susietas su finansavimu, gaunamu iš trečiųjų šalių, apmokėjimo terminas gali būti pratęstas, tačiau bet kokiu atveju negali viršyti 60 kalendorinių dienų. Nurodytu atveju ilgesnio apmokėjimo termino taikymo galimybę Pirkėjas įgyja tik tuo atveju, jei jis Tiekėjui pateikia įrodymus, patvirtinančius apie finansavimo iš trečiųjų šalių vėlavimą.

5.5.2. Apmokėjimo sąlygos už Sutarties priede „Paslaugų kiekis, kaina ir įkainiai“ lentelės 1.1. punkte nurodytas Paslaugas:
5.5.2.1. atlikus Techninės specifikacijos lentelės 4 “Planuojamos projekto veiklos ir rezultatai” 1.1. p. projekto inicijavimo, 1.2. p. detalios analizės ir 1.3. p. projektavimo etapus -  30 % Sutarties priedo „Paslaugų kiekis, kaina ir įkainiai“  lentelės 1.1 punkte nurodytos sumos be PVM. PVM sąskaita-faktūra pateikiama tik abiems Šalims pasirašius Paslaugų perdavimo-priėmimo aktą;
5.5.2.2. atlikus Techninės specifikacijos lentelės 4 “Planuojamos projekto veiklos ir rezultatai”, 1.4. p.  konfigūravimo (programavimo) ir 1.5. p. sistemos priėmimo testavimo etapus – 40 % Sutarties priedo „Paslaugų kiekis, kaina ir įkainiai“  lentelės 1.1 punkte nurodytos sumos be PVM. PVM sąskaita-faktūra pateikiama tik abiems Šalims pasirašius Paslaugų perdavimo-priėmimo aktą 
5.5.2.3. atlikus Techninės specifikacijos lentelės 4 “Planuojamos projekto veiklos ir rezultatai”, 1.6. p. sistemos diegimo 5 pilotinėse įstaigose etapą (diegimas produkcinėje aplinkoje) ir 1.7. p. reikalavimų bei metodinės medžiagos DUPAIS diegimui likusioms įstaigoms parengimo etapus -  30 % Sutarties priedo „Paslaugų kiekis, kaina ir įkainiai“  lentelės 1.1 punkte nurodytos sumos be PVM. PVM sąskaita-faktūra pateikiama tik abiems Šalims pasirašius Paslaugų perdavimo-priėmimo aktą;

5.5.3. Už suteiktas Sutarties priede „Paslaugų kiekis, įkainiai“ lentelės 1.2, 1.3 punktuose nurodytas Paslaugas Pirkėjas  atliks tarpinius apmokėjimus Sutarties 5.5.2 punkte nustatyta tvarka;
 
5.5.4. Už suteiktas Sutarties priede „Paslaugų kiekis, įkainiai“ lentelės 2 punkte nurodytas Paslaugas Pirkėjas atliks tarpinius apmokėjimus Tiekėjui už faktiškai suteiktas Paslaugas pagal Pirkėjo pateiktus užsakymus Sutarties priede „Techninė specifikacija“ nustatyta tvarka ir Sutarties priede „Paslaugų kiekis, įkainiai“ nustatytais įkainiais. PVM sąskaitos-faktūros pateikiamos tik abiems Šalims pasirašius Paslaugų perdavimo-priėmimo aktus.

	5.6. Avansas
	Netaikoma


	5.7. Avanso užtikrinimas
	Netaikoma 

	6. PASLAUGŲ KOKYBĖ IR GARANTINIAI ĮSIPAREIGOJIMAI

	6.1. Garantinis aptarnavimas
	Tiekėjas įsipareigoja  suteikti Paslaugoms garantinį aptarnavimą pagal Sutarties priedo „Techninė specifikacija“ pateiktus reikalavimus ir nustatytą tvarką.
Paslaugų Garantinio aptarnavimo trukmė turi būti užtikrinta visos sutarties vykdymo metu, skaičiuojant nuo pirmo suteiktų paslaugų priėmimo-perdavimo akto pasirašymo iki sutarties vykdymo pabaigos ir ne mažiau kaip 12 mėnesių, skaičiuojant nuo galutinio Paslaugų perdavimo-priėmimo akto pasirašymo dienos.

	6.2. Terminas Paslaugų trūkumams pašalinti
	Nustatyti Sutarties priede „Techninė specifikacija“

	6.3. Kokybinių kriterijų įgyvendinimo ir tikrinimo tvarka
	Netaikoma

	7. SUTARTIES VYKDYMUI PASITELKIAMI SUBTIEKĖJAI

	Sutarties vykdymui pasitelkiami subtiekėjai ir (ar) specialistai
	Sutarties vykdymui pasitelkiami subtiekėjai ir (ar) specialistai yra nurodyti Sutarties priede „Sutarties vykdymui pasitelkiami subtiekėjai ir (ar) specialistai“

	8. PRIEVOLIŲ PAGAL SUTARTĮ ĮVYKDYMO UŽTIKRINIMAS

	8.1. Prievolių pagal Sutartį įvykdymo užtikrinimas
	Prievolių pagal Sutartį įvykdymas užtikrinamas: pirmo pareikalavimo banko garantija arba Draudimo bendrovės laidavimo draudimu.


	8.2. Sutarties įvykdymo užtikrinimo pateikimas 
	Tiekėjas ne vėliau kaip per 10 (dešimt) darbo dienų nuo Sutarties pasirašymo dienos turi pateikti Pirkėjui 10 proc. nuo Pradinės Sutarties vertės be PVM, nurodytos Specialiųjų sąlygų 5.2 punkte pirmo pareikalavimo banko garantiją arba draudimo bendrovės laidavimo draudimo raštą, atitinkančius Bendrųjų sąlygų 10 skyriaus reikalavimus. Esant poreikiui, gavus Tiekėjo motyvuotą prašymą, šis terminas gali būti pratęstas Šalių suderintam terminui. 
Sutarties vykdymo metu atsiradus poreikiui pratęsti ar pateikti naują Sutarties įvykdymo užtikrinimą, 10 proc. dydis skaičiuojamas nuo likusios įvykdyti Sutarties vertės be PVM. Likusi įvykdyti Sutarties vertė apskaičiuojama iš Pradinės sutarties vertės be PVM atėmus faktiškai sumokėtas pagal pateiktas sąskaitas faktūras sumas be PVM.

	9. ŠALIŲ ATSAKOMYBĖ	

	9.1. Pirkėjui taikomos netesybos už mokėjimų pagal Sutartį vėlavimą
	Jei Pirkėjas, gavęs tinkamai pateiktą ir užpildytą Sąskaitą, uždelsia atsiskaityti už tinkamai Tiekėjo suteiktas kokybiškas Paslaugas per Sutartyje nurodytą terminą, Tiekėjas nuo kitos nei nustatytas terminas dienos skaičiuoja Pirkėjui 0,05 procento dydžio delspinigius nuo neapmokėtos sumos be PVM už kiekvieną vėlavimo dieną. 

	9.2. Tiekėjui taikomos netesybos
	9.2.1. Jeigu Tiekėjas vėluoja teikti Paslaugas, arba nevykdo kitų sutartinių įsipareigojimų, Pirkėjas nuo kitos nei nustatytas terminas dienos Tiekėjui skaičiuoja 0,05 procento  dydžio delspinigius už kiekvieną uždelstą dieną nuo laiku nesuteiktų Paslaugų ar jų dalies kainos be PVM, neviršijant 50 dienų. 
9.2.2. Esant 50 dienų ir ilgesniam vėlavimui, Pirkėjas turi teisę:
· pasinaudoti Sutarties įvykdymo užtikrinimu;
· nutraukti Sutartį.

9.2.3. Jei Tiekėjas DUPA IS garantinės priežiūros metu dėl savo kaltės nesilaiko Sutarties priede „Techninė specifikacija“  nustatytų klaidų / incidentų / sutrikimų išsprendimo ir sprendimo perdavimo Pirkėjui terminų, Pirkėjas, nesumažindamas kitų savo teisių gynimo būdų, reikalauja Paslaugų teikėjo mokėti šias baudas:
· 30 (trisdešimt) Eur baudą už kiekvienos kritinės klaidos ar neatitikimo išsprendimo pradelstą darbo valandą;
· 10 (dešimt) Eur baudą už kiekvienos neesminės klaidos ar neatitikimo išsprendimo pradelstą darbo valandą.

9.2.4. Tiekėjas privalo sumokėti Pirkėjui netesybas per 10 dienų nuo Pirkėjo pareikalavimo, jeigu netesybų suma nėra išskaitoma iš Tiekėjui mokėtinos sumos.

	9.3. Tiekėjui / Pirkėjui taikoma bauda nutraukus Sutartį dėl esminio Sutarties pažeidimo ar nepagrįstai nutraukus Sutarties vykdymą ne Sutartyje nustatyta tvarka
	Nutraukus Sutartį dėl esminio Sutarties pažeidimo, ar nepagrįstai nutraukus Sutarties vykdymą ne Sutartyje nustatyta tvarka Pirkėjas turi teisę pasinaudoti Sutarties užtikrinimu.


	9.4. Tiekėjui taikoma bauda dėl esamų subtiekėjų ar specialistų pakeitimo / naujų subtiekėjų pasitelkimo nesilaikant Bendrosiose sąlygose nurodytos subtiekėjų ir (ar) specialistų keitimo tvarkos 
	Jei Pirkėjas nustato, kad paslaugas teikė subteikėjas ir (ar) specialistas, kurie atitiko pašalinimo pagrindą (-us) (jei taikoma) ir / arba kurio kvalifikacija neatitiko konkurso sąlygose nurodytų reikalavimų, Pirkėjas nesumažindamas šioje Sutartyje numatytų kitų savo teisių gynimo būdų, raštu pareikalauja Tiekėjo sumokėti 500 Eur baudą už kiekvieną pažeidžiant šią Sutartį pakeistą ar naujai pasitelktą subteikėją ir (ar) specialistą, kuris atitiko pašalinimo pagrindą (-us) (jei taikoma) ir (arba) kurio kvalifikacija neatitiko konkurso sąlygų reikalavimų, jei neatitikimas nėra ištaisomas per 14 dienų nuo Pirkėjo pareikalavimo ištaisyti pažeidimą.

	9.5. Tiekėjui taikomos baudos dėl aplinkosauginių ir (arba) socialinių kriterijų nesilaikymo
	Nepašalinus nustatytų trūkumų dėl socialinių kriterijų nesilaikymo per 10 darbo dienų nuo Pirkėjo pranešimo apie trūkumus, Tiekėjas moka 0,05 proc. dydžio delspinigius nuo Pradinės sutarties vertės be PVM už kiekvieną uždelstą dieną.


	9.6. Tiekėjui / Pirkėjui taikoma bauda dėl konfidencialumo reikalavimų nesilaikymo
	3.000 Eur bauda ir visų Šalies patirtų nuostolių atlyginimas, kiek jų nepadengia numatyta bauda.

	9.7. Tiekėjui taikomos netesybos dėl pirkimo dokumentuose nustatytų kokybinių kriterijų nepasiekimo Sutarties vykdymo metu
	Jei Pirkėjas nustato, kad paslaugas teikė specialistas, kurio kvalifikacija neatitiko Kokybinių kriterijų, Pirkėjas  nesumažindamas šioje Sutartyje numatytų kitų savo teisių gynimo būdų, raštu pareikalauja Paslaugų teikėjo sumokėti baudą už kiekvieną pažeidžiant šią Sutartį pakeistą specialistą, kurio kvalifikacija neatitiko Kokybinių kriterijų reikalavimų, jei neatitikimas nėra ištaisomas per 14 dienų nuo Pirkėjo pareikalavimo ištaisyti pažeidimą. Bauda už šiame punkte nurodyto specialisto keitimo tvarkos pažeidimus lygi Tiekėjo už atitinkamo specialisto patirtį gautų balų procentui nuo Pradinės Sutarties vertės be PVM. Pavyzdžiui, Paslaugų teikėjo gautas balų skaičius už atitinkamo specialisto patirtį yra 5 už projektų skaičių, tai reiškia baudos dydis bus 5 % nuo Pradinės Sutarties vertės be PVM.

	9.8. Tiekėjui taikomos netesybos dėl Sutarties įvykdymo užtikrinimo nepratęsimo
	5 proc. dydžio bauda nuo Pradinės Sutarties vertės be PVM

	10. ESMINĖS SUTARTIES SĄLYGOS

	10.1. Esminės Sutarties sąlygos
	Tiekėjas turi parengti ir suderinti su  Pirkėju DUPA IS projekto vykdymo reglamentą, pagal Sutarties priedo „Techninė specifikacija“ 7 dalies lentelėje 4 „Planuojamos projekto veiklos ir rezultatai“ pateiktus reikalavimus ir terminus. Šio reikalavimo neįvykdymas laikomas esminiu Sutarties pažeidimu. 

	11. SUTARTIES GALIOJIMAS IR KEITIMAS

	11.1. Sutarties sudarymas ir įsigaliojimas
	Ši Sutartis laikoma sudaryta, kai (pirma) ją pasirašo abi Šalys, ir (antra) pateikiamas sutarties įvykdymo užtikrinimas.
Sutartis galioja iki visiško prievolių įvykdymo.

	12. SUTARTIES NUTRAUKIMAS

	12.1. Sutarties nutraukimo pagrindai
	Sutartis gali būti nutraukiama rašytiniu Šalių susitarimu arba vienašališkai, Bendrosiose sąlygose nustatyta tvarka.



	12.2. Esminiai Sutarties pažeidimai


	Tiekėjo padarytas Sutarties pažeidimas laikomas esminiu:
12.2.1. jeigu Tiekėjas nevykdo prisiimtų įsipareigojimų už Sutartyje nustatytą Sutarties kainą / įkainius;
12.2.2. jeigu Tiekėjas nepateikia Sutarties įvykdymo užtikrinimo pratęsimo ilgiau kaip 30 (trisdešimt) dienų nuo galiojančio Sutarties įvykdymo užtikrinimo termino pabaigos Bendrosiose sąlygose nustatyta tvarka (išskyrus pirminį Sutarties įvykdymo užtikrinimą);
12.2.3. jeigu paaiškėja, kad Tiekėjas nevykdo įsipareigojimų, kurie pasiūlymų vertinimo metu pirkimo dokumentuose buvo nustatyti kaip pasiūlymų vertinimo kriterijai ir už kuriuos Tiekėjui buvo skiriamos reikšmės, kai pasiūlymas vertintas pagal kainos / sąnaudų ir kokybės santykį ir Tiekėjas per 30 dienų neištaiso pažeidimų;
12.2.4. jeigu Tiekėjas pažeidžia Paslaugų suteikimo terminus ir vėluoja daugiau nei 50 kalendorinių dienų;
12.2.6. Tiekėjas pažeidžia Paslaugų suteikimo terminus ir dėl Paslaugų suteikimo vėlavimo Paslaugos tampa nebereikalingos;
12.2.7. Tiekėjas daugiau kaip 2 (du) kartus suteikia Paslaugas, kurios neatitinka Sutartyje ir (ar) įstatymuose nustatytų reikalavimų Paslaugoms;
12.2.8. Tiekėjo kvalifikacija tapo nebeatitinkančia pirkimo dokumentuose nustatytų Sutarties tinkamam vykdymui būtinų reikalavimų ir šie neatitikimai nebuvo ištaisyti per 30 kalendorinių dienų nuo kvalifikacijos tapimo neatitinkančia dienos;
12.2.9. Tiekėjas pažeidžia šios Sutarties nuostatas, reglamentuojančias konkurenciją, intelektinės nuosavybės ar konfidencialios informacijos valdymą;
12.2.10. Tiekėjas pažeidžia Bendrųjų sąlygų nuostatas dėl Sutarties vykdymui pasitelkiamų naujų subtiekėjų ir (ar) specialistų / esamų subtiekėjų ir (ar) specialistų keitimo ir per Pirkėjo nustatytą terminą neištaiso pažeidimų.

	13. APLINKOS APSAUGOS IR SOCIALINIAI KRITERIJAI

	13.1. Su perkamomis Paslaugomis susiję socialiniai kriterijai
	Nurodyti sutarties priede „Socialiniai reikalavimai“.

Nustačius, kad Tiekėjas šiame papunktyje nustatyto kriterijaus (-jų) nesilaiko, Tiekėjui taikoma Specialiųjų sąlygų 9.5 punkte nurodyto dydžio bauda.

	14. SUTARTIES PRIEDAI

	14.1. Priedas Nr. 1
	Techninė specifikacija

	14.2. Priedas Nr. 2
	Paslaugų kiekis, kaina, įkainiai

	14.3. Priedas Nr. 3
	Sutarties vykdymui pasitelkiami subtiekėjai ir (ar) specialistai

	14.4. Priedas Nr. 4
	Kainos ir įkainių perskaičiavimo sąlygos

	14.5. Priedas Nr. 5
	Asmens duomenų tvarkymo sutartis

	15. ŠALIŲ ATSTOVŲ PARAŠAI

	PIRKĖJAS
	TIEKĖJAS

	(nurodomos atstovo pareigos, vardas, pavardė)
	(nurodomos atstovo pareigos, vardas, pavardė)

	
(parašas)


	
(parašas)






Priedas Nr. 2 Paslaugų kiekis, kaina, įkainiai

Paslaugų kiekis, kaina ir įkainiai

	Eil. Nr.
	Pavadinimas
	Kiekis
	Vieneto Kaina/įkainis, be PVM

	1. 
	DUPA IS sukūrimo ir diegimo paslaugos

	1.1. 
	Darbo užmokesčio ir personalo valdymo sritis, t. y. visos funkcinės architektūros dalys, išskyrus nurodytas 1.2. ir 1.3. punktuose
	1 vnt.
	

	1.2. 
	Savitarnos portalas. Sistemos administravimo komponento:
· Darbo užmokesčio fondo planavimo modulis;
· Ataskaitų ir duomenų peržiūros modulis
	1 vnt.*
	

	1.3. 
	Integracijos su išorės sistemomis (Duomenų mainų posistemis)
	1 vnt.*
	

	2. 
	DUPA IS vystymo (papildomos) paslaugos
	5.000 val.*
	


* tai maksimalus Paslaugų kiekis, perkamas pagal poreikį. Užsakovas neįsipareigoja užsakyti viso kiekio ar bet kokios jo dalies.

__________________________


Sutarties priedas Nr. 3 „Sutarties vykdymui pasitelkiami subtiekėjai ir (ar) specialistai“ 

Sutarties vykdymui pasitelkiami subtiekėjai ir (ar) specialistai

Pasitelkti Ūkio subjektai ir kvazisubtiekėjai (dėl atitikimo kvalifikacijos reikalavimui)
	Pavadinimas
	Kvalifikacijos reikalavimas

	
	

	
	



Pasitelkti Subteikėjai
	Pavadinimas
	Sutarties dalis, kurią vykdys Subteikėjai

	
	

	
	



Paslaugų teikėjo specialistai/
	Vardas Pavardė
	Kvalifikacijos reikalavimas 

	
	

	
	



_______________________


Sutarties priedas Nr. 4 “Kainos ir įkainių perskaičiavimo sąlygos”

Kainos ir įkainių perskaičiavimo sąlygos

 Kaina ir įkainiai Sutarties galiojimo laikotarpiu bus perskaičiuojama (-i) tokiomis sąlygomis:

1. Pirmas perskaičiavimas atliekamas ne anksčiau kaip po 12 mėn. nuo Sutarties įsigaliojimo dienos, vėlesni perskaičiavimai – praėjus ne mažiau kaip 12 mėn. nuo paskutinio perskaičiavimo dienos;
1. Perskaičiavimas atliekamas, jeigu pagal Valstybės duomenų agentūros duomenis vidutinis mėnesinis bruto darbo užmokestis šalies ūkyje (be individualių įmonių) (toliau – VDU) padidėja / sumažėja 10 ar daugiau procentų, palyginus su Sutarties įsigaliojimo ketvirtį, o jei perskaičiavimas jau buvo atliktas – paskutinio perskaičiavimo ketvirtį, skelbtu VDU dydžiu (duomenų šaltinis - https://osp.stat.gov.lt/statistiniu-rodikliu-analize?hash=b3695e98-5d36-4aed-9778-a49772294e85#/);
1. Perskaičiavimas atliekamas pagal žemiau pateiktą formulę:


Cpn – perskaičiuota (-i) kaina ir įkainiai EUR be PVM;

Sn – Sutartyje numatyta (-i) kaina ir įkainiai EUR be PVM;

I – naujausias paskelbtas VDU dydis;

X – Sutarties įsigaliojimo ketvirtį, o jei perskaičiavimas jau buvo atliktas – paskutinio perskaičiavimo ketvirtį, skelbtas VDU dydis;

Y – VDU augimo atveju (10), VDU mažėjimo atveju (-10).

1. Perskaičiavimas atliekamas tik Suinteresuotai Šaliai raštu kreipusis į kitą Šalį dėl kainos / įkainių perskaičiavimo:
3. Kai Suinteresuota Šalis yra pirkėjas – pirkėjas pateikia pranešimą dėl perskaičiavimo kartu su perskaičiuota (-ais) kaina / įkainiais kitai Šaliai suderinti;
3. Kai Suinteresuota Šalis yra tiekėjas – tiekėjas pateikia pirkėjui prašymą dėl perskaičiavimo. Pirkėjas perskaičiuoja kainą / įkainius ir raštu pateikia perskaičiuotus kainą / įkainius kitai Šaliai ne vėliau kaip per 10 darbo dienų nuo tiekėjo kreipimosi dėl perskaičiavimo dienos.
1. Tiekėjas per 3 darbo dienas turi patvirtinti perskaičiuotą (-us) kainą / įkainius arba raštu pateikti pastabas dėl kainos / įkainių perskaičiavimo. Tiekėjui per 3 darbo dienas raštu nepatvirtinus perskaičiuotos (-ų)  kainos / įkainių arba raštu nepateikus pastabų, yra laikoma, kad perskaičiavimui pritarta, o pirkėjo pateiktas pranešimas apie pakeistą (-us) kainą / įkainius įsigalioja, jei pranešime nenurodyta kita, vėlesnė data, ir laikomas neatskiriama Sutarties dalimi. Tiekėjui per nurodytą terminą pateikus pastabas dėl perskaičiavimo, pirkėjas jas išnagrinėja per 3 darbo dienas ir, joms esant pagrįstoms, patikslina perskaičiuotą (-us) kainą / įkainius bei raštu pateikia patikslintus perskaičiuotą (-us) kainą / įkainius tiekėjui pakartotinai suderinti šiame punkte nustatyta tvarka. 




